open-index/open-wikipedia-markdown huggingface dataset:
Ken Loach

**Kenneth Loach** (født 1936) er en britisk tv- og filmregissør. Han startet som TV-regissør i 1962, og regisserte sin første spillefilm fem år senere. I 1969 lagde han *[[Kes]]*, om en gutt og tårnfalken hans. Dette er fortsatt den filmen Loach er mest kjent for. 

I 2016 vant han Gullpalmen ved filmfestivalen i Cannes for filmen *[[I, Daniel Blake]]*. Han vant også Gullpalmen i 2006 for filmen *[[Vinden som ryster kornet ]]*, som handler om den irske borgerkrigen i 1920-årene.

Loachs filmer kjennetegnes ved en sterk realisme. Han bruker ofte ukjente skuespillere, noe som er med på å fremheve realismen. Videre er bildene ofte kornete, kalde/fargeløse og uestetisk komponert. Realismen fremheves ofte også ved hjelp av lyddesignet. Han bruker mye atmosfærelyd. Uønskede/forstyrrende kontentumlyder (som gjerne andre regissører vil tone ned for å fremheve f.eks. dialoglyd) pleier Loach å fremheve - og gjerne overdrive - i sine filmer, noe som kan gi assosiasjoner til et amatør-video opptak. På den måten bruker han også lyden aktivt for å fremheve en realistisk følelse.

Tematisk lager Loach for det meste venstreorienterte politiske filmer, som ofte springer ut ifra arbeiderklassen i England.

## Filmografi

* 1967: *[[Poor Cow]]* 
* 1969: *[[Kes]]* (som Kenneth Loach)
* 1971: *The Save the Children Fund Film* 
* 1971: *Family Life* 
* 1979: *Black Jack* 
* 1980: *The Gamekeeper* 
* 1981: *Looks and Smiles* (som Kenneth Loach)
* 1984: *Which Side Are You On?* 
* 1986: *Fatherland* 
* 1990: *Hidden Agenda* – vant juryprisen under Filmfestivalen i Cannes
* 1991: *Riff-Raff* 
* 1993: *Raining Stones* – vant juryprisen under Filmfestivalen i Cannes
* 1994: *Ladybird Ladybird* 
* 1995: *[[Land og Frihet]]* 
* 1995: *A Contemporary Case for Common Ownership* 
* 1996: *[[Carlas Sang]]* 
* 1997: *The Flickering Flame* 
* 1998: *Mitt Navn er Joe* 
* 2000: *Brød og Roser* 
* 2001: *[[The Navigators]]* 
* 2002: *[[Sweet Sixteen]]* 
* 2004: *[[Et Besværlig Kyss]]* 
* 2005: *[[Tickets]]* – sammen med Ermanno Olmi og Abbas Kiarostami 
* 2006: *[[Vinden som ryster kornet]]* – vant Gullpalmen på Filmfestivalen i Cannes 2006
* 2007: *It's a Free World*
* 2009: *Looking for Eric*
* 2010: *Route Irish*
* 2012: *[[The Angels' Share]]* 
* 2014: *[[Jimmy's Hall]]*
* 2016: *[[I, Daniel Blake]]* – vant Gullpalmen på Filmfestivalen i Cannes 2016, samt en BAFTA-pris for beste britiske film 
* 2019: *Sorry We Missed You*
* 2023: *[[The Old Oak]]*

## Referanser


## Eksterne lenker
*
Søker

**Søker** på et kamera brukes til å komponere og fokusere bildet. En søker kan være optisk eller elektronisk. 

En *optisk søker* er et omvendt teleskop. Kameraer er utstyrt med ett av to prinsipielt ulike optiske søkersystemer. På speilreflekskameraer ser fotografen motivet nøyaktig slik objektivet overfører det til filmen. Når det lyset som danner bildet, har passert gjennom objektivet, treffer det et 45° skråstilt speil og reflekteres mot et pentaprisme som snur bildet slik at det opptrer rettvendt i okularet. Når bildet tas, heves speilet slik at lyset slippes inn på filmen. På et speilreflekskamera forsvinner derfor motivet fra søkeren i det øyeblikket bildet tas. Rimeligere kameraer er utstyrt med *gjennomsiktsøker*, dvs. at motivet ikke betraktes gjennom objektivet.

*Elektroniske søkere* er i de fleste tilfeller en LCD-skjerm som viser motivet. Skjermen fungerer da ikke bare som søker, men også som monitor som kan vise bilder som er lagra i kameraet.

Mange digitalkameraer er utstyrt med både elektronisk og optisk søker. Digitale videokameraer har gjerne to elektroniske søkere. Den ene er en liten TV-skjerm med svart-hvitt-bilde, mens den andre er en LCD-skjerm med farger.
DaDa

***DaDa*** er et album av Alice Cooper, utgitt i 1983. 
Dette var det siste av en rekke 80-talls-album av Alice som av mange fans ble sett på som mindre gode plater. I ettertid har albumet dog oppnådd en viss anerkjennelse. *DaDa* er av mange sett på som Alice Coopers største verk. 

## Sporliste
# «DaDa» – 4:45
# «Enough's Enough» – 4:19
# «Former Lee Warmer» – 4:07
# «No Man's Land» – 3:51
# «Dyslexia» – 4:25
# «Scarlet and Sheba» – 5:18
# «I Love America» – 3:50
# «Fresh Blood» – 5:54
# «Pass the Gun Around» – 5:46

## Eksterne lenker
*
Ergativ

**Ergativ** er en kasus som kan sammenlignes med nominativ. Man kan skille mellom akkusativspråk og ergativspråk. I et akkusativspråk, som tysk, har subjektet til et verb alltid samme kasus, nemlig nominativ. Det direkte objektet står i akkusativ. I et ergativspråk avhenger subjektets kasus av verbets transitivitet. Hvis verbet er transitivt står subjektet i ergativ, men hvis verbet er intransitivt får subjektet samme kasus som objektet til et transitivt verb, nemlig absolutiv. Absolutiv kan dermed sammenlignes med akkusativ.

Norsk har spor av akkusativ i personlige pronomen. Et eksempel:

:*Hun smiler* – et intransitivt verb, der subjektet «hun» er i nominativ.
:*Hun liker henne* – et transitivt verb, der subjektet «hun» er i nominativ, og objektet «henne» er i akkusativ.

Dersom norsk var et ergativspråk, ville setningene under kanskje sett slik ut:

:*Henne smiler* (subjektet er i absolutiv)
:*Hun liker henne* (subjektet er i ergativ, objektet er i absolutiv)

## Kilder
* 
*
Gillebrìghde Albanach

**Gillebrìghde Albanach** (livslengde ukjent, men han var aktiv i årene 1200 til 1230) var en skotsk poet og korsfarer. 

## Korsfarer og poet
Gillebrìghde deltok i det femte korstoget sammen med en annen skotsk gæler, Muireadhach Albanach, nådde Akko (i dagens Israel) i 1218 eller året etter, og fulgte hovedmengden av korstoget via Kypros til Damietta nord for Kairo i Egypt. Han kan ha vært på korstog inntil 1224 eller rett etter.

Når han ikke var på korstog brukte Gillebrìghde mesteparten av sitt liv som poet i Irland. Hans panegyriske (lovprisende) dikt er alle dedikert til irske beskyttere. Han betraktes som skotsk, ikke irsk, ettersom referansene til Skottland beskriver landet som «duthchas damh», «my dúthchas» («innfødt sted», «arv», «føderett» etc) og «dom thír» («mitt land»). Omtrent syv av hans dikt har overlevd, fem panegyriske dikt og to korsfarerdikt. og to korsfarerdikt.

## Panegyriske dikt
De overlevnende panegyriske diktene ble skrevet for to irske beskyttere, Donnchadh Cairbreach Ó Briain (død 1242), konge av Thomond; og Cathal Croibhdhearg Ó Conchubhair (død 1224), konge av Connaught.

* «Aisling ad-chonnarc ó chianaibh» (*Et syn jeg så en tid tilbake*) – skrevet for Donnchadh Cairbreach Ó Briain.
* «Fada Dhamh druim re hÉirinn» (*Lenge har jeg hatt ryggen mot Irland*) – skrevet for Cathal Croibhdhearg Ó Conchubhair.
* «Sgían mo charad ar mo chliú» (*Min venns kniv ved min side*) – skrevet for Donnchadh Cairbreach Ó Briain.
* «Tabhraid chugam cruit mo ríogh» (*Bring meg min konges harpe*) – skrevet for Donnchadh Cairbreach Ó Briain.
* «Tháinig an Craobhdhearg go Cruachan» (*Den Røde Hånd har kommet til Cruachan*) – skrevet for Cathal Croibhdhearg Ó Conchubhair.

## Korsfarerdikt
* «A ghilli gabhus an stiúir» (*O Gutt hvem tar hjelmen*) -
* «A Mhuireadhaigh, meil do sgín» (*Muireadhach, kvess din kniv*)

## Noter




## Referanser
* Clancy, Thomas Owen (ed.), *The Triumph Tree: Scotland's Earliest Poetry, 550&ndash;1350*, (Edinburgh, 1998), pp. 247-57, 262-68
* MacLeod, Wilson, *Divided Gaels: Gaelic Cultural Identities in Scotland and Ireland, c. 1200-1650*, (Oxford, 2004)
* MacQuarrie, Alan, *Scotland and the Crusades*, (Edinburgh, 1997)
Trond Fredriksen

**Trond Fredriksen** (født 1977) er en norsk fotballtrener og tidligere fotballspiller som er assistenttrener i .

Han spilte i en årrekke som midtbanespiller i Aalesunds Fotballklubb, og tok over som trener i klubben i 2015.

Før kampen mot Strømsgodset 18. september 2007 ble Fredriksen hedret for å ha passert 400 kamper for Aalesunds Fotballklubb. I Tippeligaen fikk han til sammen 98 kamper for AaFK i sesongene 2005, 2006, 2007, 2009 og 2010

Før 2011-sesongen bestemte han seg for å legge opp som toppspiller. 

Det kan også legges til at han har en fortid som håndballkeeper i Spjelkavik IL. Også der viste han et stort talent.

## Referanser


## Eksterne lenker
* 
*
Johan Lædre Bjørdal

**Johan Lædre Bjørdal** (født 1986) er en norsk tidligere fotballspiller.

Tidligere spilte han for Viking. I 2007 og 2010-sesongen var Bjørdal også kaptein for Bodø/Glimt. Han har tidligere spilt i Egersund IK, og FK Tønsberg.

## Karriere
### Rosenborg
I sesongen 2015 var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen.

29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien.

### Landslaget
Han debuterte for s A-landslag 6. september 2013, i VM kvalifiseringskamp mot .

Han har spilt en rekke kamper for aldersbestemte landslag.

## Referanser


## Eksterne lenker
* 
* Johan Lædre Bjørdals profil på RBK.no
* Bodø/Glimt – Biografi
* Altomfotball.no – Biografi 
* Offisiell statistikk for Rosenborg Ballklub Johan Lædre Bjørdal
Markens grøde (stumfilm)

***Markens grøde*** er en norsk stumfilm fra 1921 basert på Knut Hamsuns roman *[[Markens Grøde]]* som innbragte forfatteren Nobelprisen i litteratur i 1920. Danske Gunnar Sommerfeldt både skrev manus og hadde regi til filmen. I tillegg spilte han også rollen som lensmann Geissler i filmen.  Sommerfeldt investerte selv 240&nbsp;000 kroner i produksjonen, en meget betydelig sum i 1921.

## Filmen
Filmen åpner med bilder fra skogen under isbreen hvor Isak Sellanrå rydder jord. Etter hvert begynner imidlertid perspektivet å skifte, og mindre historier bryter inn og mot fortellingen om Isak og Inger. Et moderne samfunn vokser fram omkring de to. Historien om unge Barbro som går i elven med sitt barn, men som likevel ender med sin Aksel, får også stor plass.

## Innspillingen
Innspillingen fant sted i Rana-distriktet, og var en svært stor begivenhet. En rekke personer fra lokalbefolkningen ble benyttet som statister og i småroller. Isaks rydning ble filmet i Røvassdalen, mens andre deler ble filmet på Tverånes i Mo i Rana, og Hemnesberget og Korgen. Det ble også innleid et par samer fra den svenske nabokommunen Tärna.

## Tapt og funnet
I mange år var filmen antatt tapt. Den dukket så opp flere steder. En amerikansk professor eide blant annet en nedkortet utgave, og man regner det at det er den versjonen som ble vist i USA i 1928. Den var på seksti minutter. En lengre versjon dukket opp i Nederland. Det er disse to kopiene som utgjør den versjonen som i 2009 ble vist under Hamsun-dagene.

## Rolleliste
* Amund Rydland –  Isak 
* Karen Poulsen –  Inger (kreditert som Karen Thalbitzer) 
* Ragna Wettergreen –  Oline 
* Gunnar Sommerfeldt –  Geissler, lensmannen 
* Inge Sommerfeldt –  Barbro 
* Almar Bjørnefjell –  Elesius, en ung bonde 
* Sigurd Berg Bruland –  Brede Olsen, en bondegutt 
* Siljusson av Terna –  Os-Anders 
* Sivert Eliassen –  Sivert 
* Ernst Vaumund –  Aksel Strøm 
* Rolf Christensen   
* Sigurd Køvatn   
* Sesse Schanke

## Referanser


## Eksterne lenker
*
Ra (Horten)

**Ra** er en gård i Horten kommune og veikryss på riksvei 19.  Gården Ra er lokalisert midt på den store morenen, Raet, som går gjennom Vestfold. Toppen av morenen  er selvdrenert og en naturlig trasé for vei. Ra-veien er et begrep i Vestfold.

Som stedsnavn synes Ra å ha betydning som grusrygg, grusbakke, og har særlig vært brukt om morener fra istiden, skriver O.Rygh i Gaardnavne i Jarlsberg og Larviks Amt. Kristiania 1907.

## Litteratur
* O.Rygh: Gaardnavne i Jarlsberg og Larviks Amt. Kristiania 1907

## Eksterne lenker
* Oppslag i Gaardnavne i Jarlsberg og Larviks Amt
Negar Khan

**Negar Khan** (født 1984 i Iran) er en norsk skuespiller.

Hun er kjent i Norge for sin deltakelse i reality-serien *[[Paradise Hotel]]* på TV og omtaler av roller i filmer som hun har spilt inn i Bollywood og Italia.

Negar Khan vokste opp i Norge. Negar Khan har spilt i filmer i Bollywood i India.
Negar Khan hadde en rolle i *Chadti Jawani*-remixvideo, og i filmene *[[Rudraksh]]* og *[[Shaadi Ka Laddoo]]*. I 2006 fikk hun en rolle i filmen *[[Double Cross - Ek Dhoka]]* som stripper (engelsk: *pole dancer*). Hun har tatt dansekurs i London. 

I 2006 spilte hun i en italiensk film med tittelen *[[Vita Smeralda]]*.

I 2009 deltok hun i første sesong av den norske utgaven av reality-serien *Paradise Hotel* på TV3, og i det internasjonale realityshowet *I am a Celebrity… Get Me Out of Here*. 

I 2010 deltok hun i den skandinaviske versjonen av *[[Wipeout]]*.

## Referanser


## Eksterne lenker
* 
* Dagbladet.no – Fra Bollywood til Hollywood
*
Den Norske Skiskole

**Den Norske Skiskole** (stiftet 1952) er en organisasjon for instruktører og lærere innen ski og snøbrett. Organisasjonen formidler kurs og sertifiserer skiinstruktører og -lærere. Den norske skiskole er tilknyttet  *International Ski Instructor Association* (ISIA) og *International Verband der Schneesport-Instruktoren* (IVSI).

Forskjellen mellom skiinstruktør og skilærer er selve utdanningen. Ifølge norske regler er man skiinstruktør etter gjennomført *Skiinstruktør I-kurs*, med varighet typisk seks dager. Skiinstruktør II-kurs er gjerne åtte dager langt og tar for seg egenferdigheter og skiinstruktørrollen i detalj. Som skilærer følger man et grundig undervisningsopplegg over en hel sesong, og avsluttes med praktisk og teoretisk eksamen.

Skiinstruktør/-lærer er forskjellig fra skitrener, da skitrener dreier seg om prestasjonsutvikling, mens skiinstruktørens/-lærerens oppgave å utvikle og oppnå skiglede og trygghet i skibakken.

## Referanser


## Eksterne lenker
* 
*
Thurne (elv)

**Thurne** er en elv i Norfolk i England i nasjonalparken The Broads. Elven er 9,7&nbsp;km lang, stiger 3,2&nbsp;km fra kysten i nærheten av Martham Broad hvor den har sitt opphav. Den er seilbar fra West Somerton. Den strømmer sørvest og er forbundet av Candle Dyke og Heigham Sound til både Horsey Mere og Hickling Broad. Den fortsetter sørvest og flyter gjennom Potter Heigham og under dens bro fra middelalderen, og renner inn i elven Bure rett sør for landsbyen Thurne, nær klosteret St. Benet's Abbey.

## Referanser


## Litteratur
* Cumberlidge, Jane (2009): *Inland Waterways of Great Britain*, 8. utg., Imray Laurie Norie and Wilson. ISBN 978-1-84623-010-3.

## Eksterne lenker
* 
* Cruising Guide: West Somerton to Candle Dyke
* Cruising Guide: Candle Dyke to Thurne mouth
Thurne

**Thurne** er en liten landsby og et verdslig sogn i distriktet Great Yarmouth i grevskapet Norfolk i England. Den ligger ved elven Thurne i nasjonalparken The Broads, omkring 18 km vest for byen Great Yarmouth. I henhold til folketellingen i 2011 har landsbyen og sognet en befolkning på 212 innbyggere.

Landsbyen ligger ved enden av Thurne-diket, som er en populær bryggeplass for båter som seiler på innsjøene i nasjonalparken. Stedet er kjent for sin hvite vindmølle, Thurne Dyke Windpump. På den andre siden av elven står en annen vindmølle, St. Benet's Level Windpump.

Turveien Weaver's Way går gjennom landsbyen. 

## Referanser


## Eksterne lenker

*Informasjon om Thurne fra *Genuki Norfolk*
Kuskjell

**Kuskjell** (*Arctica islandica*) er den eneste arten i slekten *Arctica* i kuskjellfamilien. Skjellet er kraftig, tykt og med et brunsvart hornlag. Yngre individer kan ha en gulbrun farge. Kuskjellet kan bli opptil 12 cm bredt, og sammen med den brunsvarte fargen kan man ikke ta feil av et fullvoksent kuskjell.  

Voksne kuskjell har ikke så mange fiender, steinbiten er den eneste fisken som er stand til å knuse det. Kuskjell har stor betydning på Island som agnskjell.

Et 507 år gammelt eksemplar ble i 2007 funnet utenfor nordkysten av Island.

## Se også
* Muslinger

## Eksterne lenker
* 
* Kuskjell, foto
* Fant 405 år gammelt levende dyr – Dagbladet.no 
* Drepte verdens eldste dyr
MTV Movie Awards

**MTV Movie Awards** er en filmpris som deles ut hvert år på musikkanalen MTV. Seremonien inneholder vanligvis filmparodier som er spilt inn av det originale filmmaterialet, men der enkelte av scenene er byttet ut med scener spilt av kjendiser. De nominerte til prisen er utvalgte av Tenth Planet Productions, produksjonsselskapet ledet av Joel Gallen, som også er skaperen av MTV Movie Awards. Vinnerne er valgt ut av publikum, som kan gå inn og stemme via MTVs offisielle hjemmeside. 

I motsetning til MTVs andre kjente prisutdeling, MTV Video Music Awards (som sendes direkte), tas MTV Movie Awards opp et par dager før sending.

Den første prisutdelingen fant sted i 1992. Selve prisen er en forgyllet boks med popkorn. Kategoriene varierer fra år til år, men enkelte av de mest spesielle kategoriene prisen er delt ut i er «Beste slåsskamp», «Beste skremte opptreden», «Beste kyss», «Mest sexy opptreden» og «Beste skurk».

## Eksterne lenker
*
Pipeharer

se tekst
 

**Pipeharer** eller **pikaer** er en familie av haredyr. Den omfatter kun én nålevende slekt, *Ochotona*.

Deres viktigste kjennetegn er at de har korte ører, i motsetning til artene  i harefamilien. Pipeharenes bakben er heller ikke spesielt lange. Mens harefamiliens medlemmer så å si er stumme, gir pipeharene i fra seg flere lyder, derav navnet.

En annen slekt av pipeharer, *[[Prolagus]]*, overlevde kanskje på ei lita øy utenfor Sardinia til slutten av 1700-tallet.

I tidlig til midtre miocen for 23–11 millioner år siden fantes det mer enn 20 slekter av pipeharer, og de var da også utbredt i østlige og sørlige Afrika. Bare 3–4 slekter overlevde overgangen mellom miocen og pliocen for 7 millioner år siden. Tilbakegangen kan skyldes at pipeharer foretrekker planter med C3-fotosyntese. I sein miocen var det en sterk ekspansjon av grasarter med C<sub>4</sub>-fotosyntese. Pipeharenes søstergruppe, harefamilien, eter ofte mye av C4-planter, og mangfoldet i denne gruppen økte i det samme tidsrommet.

## Arter (utvalg)
* Afghansk pipehare (*Ochotona rufescens*)
* Alaskapipehare (*Ochotona collaris*)
* Amerikansk pika/pika/amerikansk bergpipehare (*Ochotona princeps*)
* Sibirpipehare (*Ochotona hyperborea*)
* Steppepipehare (*Ochotona pusilla*)
* Storørepipehare/storørepika (*Ochotona macrotis*)
* Svartleppepika (*Ochotona curzoniae*)
* Ili pika (*Ochotona iliensis*) kun kjent fra Tianshan-fjellene i Kina

## Litteratur
* 
* 
* 

## Eksterne lenker
*
US Open 2006

**US Open 2006** betegner 2006-utgaven av et åpent amerikansk mesterskap der alle, også utlendinger, kan delta. De mest kjente er:

*US Open 2006 (tennis) i tennis.
*US Open Championship 2006 i golf.
Hjerteskjell

**Hjerteskjell** (Cardiidae) er en familie av muslinger. De har sterkt utbuede, hjerteformede, kraftige skall med tydelige, ofte piggete ribber som går radiært ut fra umbo.

Når den blir født som larve, bruker hjerteskjell-larven en fot til å svømme rundt med. Senere, når den har fått skall, graver den seg ned og lever nedgravd i sand og mudder fra stranda ned til store dyp.

Hjerteskjellfamilien omfatter ca. 100 arter i alle verdenshav, hvorav syv fins ved norskekysten hvor de to vanligste hjerteskjellene er vanlig hjerteskjell og pigget hjerteskjell.

## Slekter
* *[[Acanthocardia]]*
* *[[Americardia]]*
* *[[Cardium]]*
* *[[Cerastoderma]]*
* *[[Clinocardium]]*
* *[[Corculum]]*
* *[[Ctenocardia]]*
* *[[Dinocardium]]*
* *[[Discors]]*
* *[[Fragum]]*
* *[[Fulvia (genus)|Fulvia]]*
* *[[Laevicardium]]*
* *[[Lophocardiium]]*
* *[[Lyrocardium]]*
* *[[Lunulicardia]]*
* *[[Microcardium]]*
* *[[Nemocardium]]*
* *[[Papyridea]]*
* *[[Parvicardium]]*
* *[[Plagiocardium]]*
* *[[Ringicardium]]*
* *[[Trachycardium]]*
* *[[Trigoniocardia]]*
* *[[Serripes]]*

## Se også
* Muslinger

## Eksterne lenker
*
Vanlig hjerteskjell

**Vanlig hjerteskjell** (*Cerastoderma edule*) tilhører hjerteskjellfamilien. Hjerteskjellet kan bli opptil 5 cm i diameter og har hvite eller gulaktige skall, med flate radiære ribber. Hjerteskjellet kan forveksles med brakkvanns-hjerteskjell (*Cerastoderma lamarcki*), men ribbene er ikke tilspisset i en kjøl slik som hos brakkvannsarten og er særkjønnet.

Hjerteskjellet lever nedgravd rett under overflaten i sandbunn i tidevannssonen og ned til noen få meters dyp. 

Døde eksemplarer er som regel lett å finne på sandstrender. Hjerteskjellet tolererer saltholdighet ned til 10‰.

Hjertemuslingen spises i en rekke land. Tilberedning av hjerteskjell ligner framgangsmåten for blåskjell. Skallene blir kommersielt brukt til hønsefôr.

## Se også
* Hjerteskjell
## Referanser



## Eksterne lenker
*
CTO

**CTO** kan bety:

* *Chief technical officer*, på norsk: teknisk direktør
* *Chief technology officer*, på norsk: teknologidirektør
* Den kollektive sikkerhetspakten, militærallianse mellom Russland og land i Øst-Europa, Kaukasus og Sentral-Asia
* CENTO, også kjent som Central Treaty Organization eller Bagdad-pakten (1955-1979), en av de minst vellykkede alliansene i den kalde krigen
* Cape Town Opera, et profesjonelt operaselskap i Cape Town, Sør-Afrika
* Avdeling for cybertjenester og -operasjoner, tidligere avdeleling i det norske Cyberforsvaret
Ola Ullsten

**Ola Ullsten** (folkeregistrert som Stig Kjell Olof Ullstén, født 23. juni 1931 i Umeå i Sverige, død 28. mai 2018 i Öja socken) var en svensk politiker, to ganger visestatsminister og Sveriges statsminister 1978–1979.

## Referanser


## Eksterne lenker
*
Monika Harms

**Monika Harms** (født 1946) er en tysk jurist. Hun var Tysklands riksadvokat (*Generalbundesanwalt*) 2006 til 2011. Før hun ble riksadvokat var hun dommer i Bundesgerichtshof (føderal høyesterett).

Harms vokste opp i Frankfurt am Main. Etter å ha avlagt sin andre juridiske statseksamen arbeidet hun fra 1974 til 1980 som statsadvokat for økonomisk kriminalitet i Hamburg, og deretter frem til 1983 som dommer ved landretten og dernest frem til 1987 ved finansretten i Hamburg.

I 1987 ble hun utnevnt til føderal høyesterettsdommer. Der ledet hun bl.a. det *5. Strafsenat*. Blant viktige saker hun hadde i denne egenskapen var Egon Krenz' ankesak og La Belle-saken. I begge tilfeller ble dommer fra lavere instans opprettholdt. 

Den føderale regjeringen utnevnte henne i 2006 som riksadvokat.

Harms er medlem av CDU.

## Referanser
Axel Pehrsson-Bramstorp

**Axel Alarik Pehrsson-Bramstorp** (født 19. august 1883 i Öja i Skåne i Sverige, død 19. februar 1954) var en svensk politiker. Han var leder for Bondeförbundet (Centerpartiet) 1934–1949, Sveriges statsminister juni-september 1936, og landbruksminister 1936–1945.

## Liv og virke
### Bakgrunn
Axel Pehrsson (fra 1937 *Pehrsson-Bramstorp*) var sønn av forvalteren Jacob Pehrsson og Ingrid. Han fikk ta over ansvaret for gården i Lilla Isie som 14-åring, etter at faren begikk selvmord etter å ha fått beskjed om dødelig kreftsykdom. Han kunne etter sitt giftermål tolv år senere kjøpe den nær ved liggende gården *Bramstorp*. Familjen flyttet tilbaka till arrendegården etter et titalls år.

### Karriere
År 1912 ble Bramstorp medlem av landstinget, og han var også riksdagsmann i andra kammaren 1918–1921 for de liberale i Malmöhus läns södra valkrets. Da Bondeförbundet vokste seg stadig sterkere i Skåne gikk han, likesom mange andre bønder, over fra liberalerne til Bondeförbundet. Han var aktiv i oppbyggelsen av landbrukskooperasjonen og fikk snart en ledende posisjon på riksnivå. Han kom så tilbake i riksdagen i 1929 som medlem i andra kammaren for bondeförbundet i Malmöhus läns valkrets, ble sittende til den 31. mai 1949.

I 1934 overtok Bramstorp med knappe majoriteter først ordførerskapet i riksdagsgruppen og så i partiet fra Olof Olsson i Kullenbergstorp. Statsminister Per Albin Hansson drev taktikkspill som tok sikte på at sosialdemokratiet skulle gå inn i Andrekammervalet i Sverige i 1936 i opposisjon. Etter at den sosialdemokratiske regjeringen falt i juni 1936 gikk budet om regjeringsdannelse til Bramstorp, ettersom bondeförbundet var støtteparti til sosialdemokratene.

Regjeringen Pehrsson-Bramstorp bestod av bondeforbundsgolk og partiløse politikere – selv var han foruten statsminister også jordbruksminister. På grunn av den korte embedsperioden skulle denne regjeringen i ettertid bli kalt *semesterregeringen* («ferieregjeringen»).

Etter valget ingikk bondeförbundet i koalisjon med sosialdemokratrea der Bramstorp fortsatte som jordbruksminister, noe han også gjorde i samlingsregjeringen, den overgripende regjering som ble dannet etter utbruddet av annen verdenskrig.

Bramstorp var også styremedlem i Skånebanken (under 1933 til 1940). Under valgkampen i 1948 ble han rammet av en hjerneblødning som han aldri kom seg helt fra. Han levdce resten av livet på gården, og han døde den 19. februar 1954 der i hjemmet i Lilla Isie.

Han er begravd i Lilla Isie kyrkogård øst for Trelleborg.

## Verker
* Axel Pehrsson-Bramstorp: *[[Per Albin Hansson|Per Albin]]. Vännen, arbetskamraten, hedersmannen*. Medéns Förlag 1948

## Litteratur
* J. Bjärsdal: *Bramstorp: Bondeledare, kohandlare, brobyggare* (1992)
* Lotta Gröning: *Pehrsson-Bramstorp*, i serien *Sveriges statsministrar under 100 år*, Bonniers 2010, ISBN 978-91-0-011990-4

## Referanser


## Eksterne lenker
* Axel Pehrsson-Bramstorp Store norske leksikon.
Rustichello av Pisa

**Rustichello av Pisa** var en skrivefør fange i Genova som delte celle med Marco Polo rundt begynnelsen av 1300-tallet, som skrev ned for Marco Polo beretningen om hans reiser, kjent som *[[Il Milione]]*.
Felix Hamrin

**Felix Teodor Hamrin** (født 14. januar 1875 i Mönsterås, Sverige, død 27. november 1937 i Jönköping) var en svensk politiker. Han var Sveriges statsminister i 50 dager i august-september 1932.

## Referanser
Carl Gustaf Ekman

**Carl Gustaf Ekman** (født 6. oktober 1872 i Munktorp i Västmanlands län i Sverige, død 15. juni 1945 i Stockholm) var en svensk politiker. Han var Sveriges statsminister 1926&ndash;28 og 1930&ndash;32.

## Referanser
Kjær

**Kjær** er et gårds- og slektsnavn i Norge. 

I 2010 var det i underkant av 1000 nordmenn som hadde Kjær som slektsnavn. Billedkunstneren Anders Kjær er en av disse.

I Vestfold fylke finnes det flere gårder med navnet Kjær. En av disse er gården Kjær i Våle (Tønsberg kommune). Opprinnelsen til gårdsnavnet i Våle er beskrevet i boka til *Norske Gaardnavne* av Oluf Rygh: «Udt. (Uttale:) Kær. (Skrivemåter:) -Kier 1593. 1604. 1/1.1668. Kier med Luuge 1723. Kjarr n., (Betydning:) Krat, kratbevoxet Myr (Indl. S. 60). Forekommer hyppig i dette Amt.» Rygh mener dette er et ganske vanlig gårdsnavn i Vestfold. Ordet brukes i dag og skrives ‘kjerr’ og har den samme betydningen som før; kratt, buskas og liknende.

## Referanser
Karl Staaff

**Karl Albert Staaff** (IPA: [stɑːv]; født 21. januar 1860 i Stockholm, Sverige, død 4. oktober 1915) var en svensk politiker og jurist. Han ble ansett som liberal innen politikken. Han var Sveriges statsminister 1905&ndash;06 og 1911&ndash;14.

Han var også delegat ved forhandlingene med Norge i Karlstad i 1905. 

## Referanser
Charleston

**Charleston** er navn på flere byer i USA, blant annet:
*Charleston (Sør-Carolina)
*Charleston (Vest-Virginia)

«Charleston» er også en type dans.
Hjalmar Hammarskjöld

**Knut Hjalmar Leonard Hammarskjöld** (1862–1953) var en konservativ svensk politiker og Sveriges statsminister 1914&ndash;17.

Som statsminister under første verdenskrig prøvde Hammarskjöld å være strengt nøytral. Dette førte til konflikt mellom Sverige og Storbritannia, og Sverige fikk følgelig importvansker. Resultatet var høye priser, rasjonering og sult som gav statsministeren økenavnet «Hunger-skjöld». Han lyktes i å holde Sverige utenfor krigen, men regjeringen hans måtte gå av i 1917. Denne prosessen fikk avgjørende betydning for Sveriges holdning under andre verdenskrig, siden landet hadde lært at streng nøytralitet får omfattende konsekvenser i form av sanksjoner fra de krigførende landene.

## Referanser
Energibedriftenes landsforening

**Energibedriftenes landsforening** (EBL) er en interesseorganisasjon for energibransjen, tilsluttet NHO. EBL ble dannet i 2001 etter fusjon mellom Energiforsyningens fellesorganisasjon (EnFo) og Energiverkenes landsforening (EVL).

## Eksterne lenker
*
Carl Swartz

**Carl Johan Gustaf Swartz** (1858–1926) var en svensk politiker og Sveriges statsminister fra 30. mars til 19. oktober 1917.

Som finansminister 1906-1911 gjennomførte han en rekke reformer, blant annet enhetlig inntekt- og formuesskatt, og begge ble gjort progressive. Ved sammenslåingen av høyregruppene i første kammeret ble Swartz i 1912 medlem av *förtroenderådet* i de nydannede Nationella Partiet, som var moderat konservativ. Da regjeringen Hammarskjöld falt på grunn av ytre trykk og indre splittelse, kalte kong Gustav V i riksdagen høyremannen Swartz som statsminister. Det var en oppgave han påtok seg mer av plikt enn personlig ønske.

## Referanser


## Kilder
* Ulvros, Eva Helen; Bergstrand, Mats; Ohlsson, Per T. (2010): *Carl Swartz. Sveriges statsministrar under 100 år* ; 4. Stockholm: Bonnier. Libris 11858062. ISBN 9789100119744
EBL

**EBL** kan sikte til:
*  Energibedriftenes landsforening
* IATA-koden til Erbil internasjonale lufthavn i Irak
Auditør

En **auditør** er en juridisk utdannet militær embetsmann som leder forundersøkelser og fungerer som aktor i krigsrettssaker.

I Norge før 1804 krevde ikke stillingen høyere juridisk utdannelse.  Etter 1804 krevde stillingen juridisk embedseksamen. Auditørens oppgaver var blant annet å lede krigsforhør og forberede saker for krigsretten. Tittelen ble i 1909 endret til krigsadvokat.

## Generalauditør
Generalauditør var i Norge før 1900 den øverste militære påtalemyndighet. I Danmark er det generalauditøren, som overordnet auditøren, som møter som militæranklager i militære straffesaker ved Højesteret.

## Generalauditører i Norge
Listen er ikke fullstendig.

* 1656 Christian Andreas Kremberg
* 1657-1671 Henricus Hesse
* 1671-1675 Stillingen vakant
* 1676-1689 Zacharias Lemfort
* 1689-1694 Johan Christopher Hartmann
* 1694-1703 Frantz Henrich Schade
* 1703-1708 Johan Gustav Riedemann
* 1708-1711 Johan Bertram Mercker
* 1711 Johan Salomon Walter
* 1712-1716 Ditlev Johan Sverdfeger
* 1716-1730 Ulrich Christian Godsche
* 1730-1742 Jacob Godtlieb Linck
* 1742-1753 Carl von der Schulenburg
* 1753-1765 Johan Lebrecht Lengnick
* 1765-1768 Johan Diderich Fleischer
* 1768-1773 Hans Ludvig Munch
* 1773-1776 Stillingen vakant (?)
* 1776-1792 Ole Christopher Wessel
* 1794-1795 Frederik Julius Kaas
* 1795-1801 Anker Frederik Vilhelm Bornemann
* 1801-1810 Mathias Otto Leth Sommerhielm
* 1810-1815 Christoffer Anker Bergh

## Se også
* Auditørprotokoll
* Forsvarets Auditørkorps

## Referanser


## Kilder
* Riksarkivets bibliotek: Olai Ovenstad - Den norske hær 1628-1900. 53 plansjer, utarbeidet 1920-1948.
Auditørprotokoll

**Auditørprotokoll** er en militær rettsprotokoll.  Auditørprotokoller er tidlige, nokså pålitelige kilder til historisk forskning og har kastet lys over blant annet hekseprosessene i Norge.  Før 1804 trengte personer som førte protokollen i Norge ikke å ha høyere juridisk utdanning.

## Se også
* Auditør

## Eksterne lenker
* Dokumenter ved Universitetet i Bergen, deriblant noen gamle auditørprotokoller
Danas

**Danas** er en dagsavis (navnet betyr *i dag* på norsk) som publiseres i Beograd. Den første avisen ble utgitt 9. juni 1997. Alt fra starten bemerket de seg som en avis som var uavhengig av den daværende Milošević-regjeringen. Som følge av usensurert dekking av flere hendelser som satte regimet i et dårlig lys, ble de raskt et mål for regjeringen. Danas var en av tre aviser som ble bannlyst av regjeringen 14. oktober 1998 for «å spre frykt og nederlag» i en periode der det var sannsynlig at NATO ville begynne sin bombing av Jugoslavia. Litt senere da trusselen var over ble forbudet mot de tre avisene opphevet, men en lov ble innført som sterkt reduserte avisenes frihet. Mens denne loven var aktiv ble avisen bøtelagt ved flere anledninger.

I perioden etter regimets fall ble Danas en av de få serbiske avisene som ikke falt for fristelsen og ignorerte den utbredte formen for tabloidjournalistikk. 

I dag fremstår avisen som en venstreorientert avis som hovedsakelig skriver om temaer som omhandler tidligere Jugoslavia, sosialdemokrati og europeisk integrering. Avisen er en av de få støttespillerne til serbiske uavhengige organisasjoner som jobber for menneskerettigheter og beskyttelse av minoriteter.
Slott Drakestein

**Slott Drakestein** (også kalt **Drakenstein**, **Draakestein** eller **Drakensteyn**) er et slott og et gods som ligger nær stedet Lage Vuursche i kommunen Baarn i den nederlandske provinsen Utrecht. Fra 1963 til 1981 var slottet residensen til hennes majestet Beatrix av Nederland og hennes mann, prins Claus. Slottet er fremdeles i den nederlandske kongefamiliens eie.

## Historie

Landstedet Drakestein ble første gang omtalt i skriftlige kilder i 1360. I 1385 ble Frederik van Drakenburg tilkjent eiendomsretten over Drakestein. 

I 1634 ble Ernst van Reede den første eieren av Drakestein. I 1640 fikk hans sønn Gerard bygget et nytt, symmetrisk, åttekantet hus. Muligens var Jacob van Kampen arkitekten bak dette huset. Huset ble godkjent som riddergods, og Gerard ble adlet til ridder. Omtrent på samme tid oppstod landsbyen Lage Vuursche, der ridder Gerard lot bygge en kirke med prestebolig, en skole, en mølle og et herberg.

I Nederlands blomstringstid i det 17. århundre, den såkalte Gullalderen (ned.: de Gouden Eeuw), ble det bygget og restaurert mange slott og gods i området Laagte van Pijnenburg. Blant disse var Soestdijk (senere kalt Paleis Soestdijk), som var boligen til prinsesse Juliana og hennes mann prins Bernhard etter hennes abdikasjon i 1980, Slott De Hooge Vuursche, De Eult, Pijnenburg og Eeuwijckshoeve. 

I det 17. og 18. århundre hadde slottet en rekke eiere. Under en ombygging i 1780 ble de joniske søylene i fasaden fjernet. Fra 1807 frem til 1959 var slottet eid av advokaten Paulus Wilhelmus Bosch, som var borgermester i Utrecht. I 1959 ble daværende prinsesse Beatrix slottets nye eier. Hun lot slottet restaurere, og flyttet inn i 1963. Etter at hun tok over tronen etter dronning Juliana i 1980 flyttet hun til Huis Ten Bosch i Haag. Etter dette brukte hun Drakestein som landsted og gjestebolig frem til hun abdiserte, og 4. februar 2014 ble Slott Drakensteyn hennes offisielle residens, slik det ble bekjentgjort av Rijksvoorlichtingsdienst (RVD) samme dag.

Godset og boligen/slottet er i privat eie, og dermed ikke åpent for besøkende. På eiendommen ble Johan Friso av Oranien-Nassau begravet i 2013.

## Referanser
Oscar von Sydow

**Oscar Fredrik von Sydow** (1873–1936) var en svensk politiker som var Sveriges statsminister fra 23. februar til 13. oktober 1921.

## Referanser
Graham Chapman

**Graham Chapman** (født 8. januar 1941, død 4. oktober 1989) var et av seks medlemmer i den britiske humorgruppen Monty Python.

Chapman hadde blant annet hovedrollen som Brian i filmen *[[Profeten Brians liv og historie]]*, som i en periode var bannlyst fra norske kinoer på grunn av påstander om blasfemi. Han spilte også Kong Arthur i *[[Monty Python og ridderne av det runde bord]]*.

Før Chapman ble med i Monty Python utdannet han seg til lege ved University of Cambridge, og det var her han møtte John Cleese for første gang. Det var her de begynte å skrive humor sammen, et samarbeid som fortsatte i Python-tiden. Duoen Cleese/Chapman sto blant annet bak klassiske sketsjene «Dead Parrot» og «The Ministry of Silly Walks». 

Chapman var homofil, og var blant de første kjendisene i Storbritannia som sto åpenlyst fram med sin seksuelle orientering.

## Referanser


## Eksterne lenker
* Graham Chapman Archives  – Graham Chapman-arkiv
* Graham Chapman – BBC Comedy Guide
* Graham Chapman – Comedy Zone
* Graham Chapman - i Internet Broadway Database
* 
* 
* John Cleese' minnetale til Graham Chapman: transkript, videoklipp
Louis De Geer

**Gerhard Louis De Geer** (født 27. november 1854 i Kristianstad i Sverige, død 25. februar 1935 i Kviinge) var en svensk politiker som var Sveriges statsminister fra 1920 til 1921.

Han var svigersønn av den norske grossereren Niels Georg Sørensen.

## Referanser
Poul Hartling

**Poul Hartling** (1914–2000) var en dansk politiker. Han var Danmarks statsminister i perioden fra 19. desember 1973 til 13. februar 1975. Han var FNs høykommissær for flyktninger fra 1978 til 1985.

## Liv og virke
### Bakgrunn
Hartling ble cand.teol. i 1939. Han arbeidet som prest og underviste ved Københavns Universitet og Menighedshøjskolen Marthabo. I ble han 1945 lærer ved N. Zahles Seminarium, der han fra 1950 til 1959 var forstander og deretter til 1968 var rektor.

### Politiker
Hartling hadde en liberal politisk innstilling. Han ble valgt til Folketinget for Venstre i 1957, men falt ut ved valget i 1960. I 1964 kom han tilbake, og da Erik Eriksen i 1965 gikk av som formann for folketingsgruppen og som partiformann, overtok Hartling begge postene.

Da Jens Otto Krags sosialdemokratiske mindretallsregjering måtte gå av i 1968, ble Hartling utenriksminister i regjeringen til Hilmar Baunsgaard. Han var tilhenger av Danmarks medlemskap i EF og engasjerte seg for styrket bistand.

### Statsminister
Hartling dannet en mindretallsregjering etter valget i 1973, selv om Venstre hadde mistet åtte av sine mandater. Regjeringen hadde kun 22 Venstre-mandater bak seg, men Hartlings mindretallsregjering fikk støtte fra Centrum-Demokraterne, Kristeligt Folkeparti, Det Konservative Folkeparti og Det Radikale Venstre.

Hartling skrev ut nyvalg i desember 1974, og selv om Venstre nesten fordoblet mandattallet ved valget i januar 1975, var det Anker Jørgensen som dannet en sosialdemokratisk regjering.

### Etter valgnederlaget 1977
Etter et stort valgnederlag i 1977 gikk Hartling ut av dansk politikk.

Hartling var FNs høykommissær for flyktninger fra 1978 til 1985.

## Referanser


## Litteratur
*
Ernst Trygger

**Ernst Trygger** (1857-1943) var en svensk politiker som var Sveriges statsminister fra 1923 til 1924.

## Referanser
Kreativt og mangfoldig arbeidsliv

**Kreativt og mangfoldig arbeid (KREM)** er en brukerorganisasjon som arbeider for å få de utestengte inn i arbeidslivet. KREM er et talent og ressurssenter som vil synliggjøre og benytte de ubrukte ressursene i den samfunnsmessige verdiskapingen. KREM arbeider idealistisk for en ny og annerledes arbeidslinje. De tror at samfunnsnyttig og meningsfull aktivitet/arbeid er den viktigste medisinen i kampen mot fattigdommen.
KREM har hovedkontor i Skien,men har også et kontor i Oslo i tilknytning til Velferdsalliansen.

KREM er medlem av Velferdsalliansen.

## Eksterne lenker
* 
*
Generasjon

**Generasjon** kan bety slektsledd, tiden fra en organismes fødsel til vedkommendes avkom blir født. Besteforeldre, foreldre og barn er eksempler på tre vanlige generasjoner.

## Se også
* Generasjonsveksling
* Generasjonsoverføring
* Generasjonskløft
Johan Ramstedt

**Johan Olof Ramstedt** (1852–1935) var en svensk politiker. Han var Sveriges statsminister 13. april–2. august 1905.

## Referanser
Tettsteder i Vestfold

Dette er en liste over tettsteder i Vestfold slik begrepet er definert av Statistisk sentralbyrå. Per  var det 44 tettsteder i fylket, inkludert eventuelle tettsteder som krysser fylkesgrensen.

I tabellen blir tall som også gjelder områder utenfor fylket vist med grå skrift og i parentes, tall som gjelder delområder blir vist med grå og mindre skrift.
}

|- class="sortbottom"
! Nummer
! Navn
! Kommune(r)
! Innbyggere
! Areal(km²)
! Tetthet(per km²)
! Koordinater
|}

## Referanser
Tettsteder i Buskerud 2017

Dette er en liste over tettsteder i Buskerud slik begrepet er definert av Statistisk sentralbyrå. Per 1. januar 2017 var det 53 tettsteder i fylket, inkludert eventuelle tettsteder som krysser fylkesgrensen.

## Referanser
Rickard Sandler

**Rickard Johannes Sandler** (født 29. januar 1884 i Torsåker i Västernorrlands län, død 12. november 1964 i Stockholm) var en svensk politiker som var Sveriges statsminister fra 1925 til 1926.

## Referanser
Bygdesang

**Bygdesang** er en sang som lovpriser hjembygda eller grenda. Bygdesangen blir ofte sunget på 17. mai ved skoleavslutning eller i andre høytidelige sammenhenger. De fleste norske bygder har minst en bygdesang, men bruken av bygdesangene er blitt mindre vanlig.
Bygdesangene er oftest bare kjent i bygda, men kan også bli brukt av utflyttere.
Gillis Bildt

**Didrik Anders Gillis Bildt** (1820–1894) var en svensk politiker. Han var Sveriges statsminister fra 1888 til 1889.

Han er tippoldefar til Carl Bildt, som var statsminister fra 1991 til 1994.

## Referanser
Fallselva

**Fallselva** er en elv i Søndre Land i Innlandet. Den renner fra innsjøen Trevatna (384 moh.) vestover ut i Randsfjorden (135 moh.). Elven renner rolig de første kilometrene, men faller så bratt gjennom fosser og stryk ned mot Randsfjorden.

I Skrankefossen ligger Fall kraftverk, drevet av VOKKS.

Fallselva ble benyttet til tømmerfløtning fra tidlig på 1800-tallet, inntil tømmeret ble ført over på en tømmerrenne fra 1901.  Den har også drevet en del industrianlegg.

Det finnes ørret i elven. Forøvrig finnes det også ferskvannsmusling i elva, på grunn av denne må det føres en minimumsvannføring i elva.

## Fotnoter



## Referanser
Ernesto Cardenal

**Ernesto Cardenal Martínez** (1925–2020) var en katolsk prest og dikter. I 1970- og 1980-årene var han en av Latin-Amerikas mest kjente frigjøringsteologer. 

## Liv og virke
### Bakgrunn
Pedro Joaquín Chamorro var hans nevø. Han begynte sin skolegang i Léon, og ble så elev ved jesuittenes kollegium i Granada.

Fra 1943 til 1947 studerte han ved Universidad Nacional Autonoma i Mexico, deretter til 1949 ved Columbia University i New York. Fra 1949 og 1950 reiste han i Italia, Spania og Sveits. Ved slutten av 1950-årene studerte han teologi i Mexico og Columbia.

### Opposisjon
Nicaragua var et diktatur fra 1935 til 1979. I 1950-årene var Cardenal aktiv i kampen mot diktaturet, som medlem av den opposisjonelle ungdomsbevegelse UNAP. I 1954 var han med på et forsøkt opprør mot diktatoren Anastasio Somoza García. Planene ble røpet og mange av hans venner døde da myndighetene slo ned på opposisjonen. Cardenal unnslapp med nød og neppe massakren. Han fortsatte å kritisere diktatoren med litterære midler, blant annet med et smededikt om hans far «Tacho» Somoza. I 1956 måtte han forlate landet. 

### Munk
Han flyktet til USA og levde fra 1957 et munkeliv i trappistklosteret Gethsemani i Kentucky. I 1960-årene vendte han tilbake og grunnla et kristent fellesskap på Solentiname, en liten øygruppe i Nicaraguasjøen. Han ble ordinert til prest i 1962.

### Politiker
Han deltok i den folkelige oppstanden som til slutt felte diktatoren i 1979, og ble kulturminister i den nye, revolusjonære regjeringen som utgikk fra sandinistene (FSLN). Diktene og tekstene hans er oversatt til mange språk. 

Den 4. februar 1984 suspenderte pave Johannes Paul II Cardenal *a divinis* på grunn av at Cardenal nektet å trekke seg fra sitt politiske verv. Denne suspensjonen stod ved lag til den ble opphevet av pave Frans i februar 2019. 

Cardenal forble kulturminister til 1987, da hans ministerium ble stengt av økonomiske grunner. 

Cardenal forlot FSLN i 1994 i protest mot den autoritære retning som Daniel Ortega tok partiet, men insisterte på at han beholdt sine venstreradikale overbevisninger intakt.

Han var blant rådgiverne for TV-stasjonen TeleSUR.

## Referanser


## Litteratur
* 
* 
* 
* William Rowe: *Ernesto Cardenal. Eros, Glaube und die Folgerichtigkeit des Epischen*. In: Nana Badenberg, Florian Nelle, Ellen Spielmann (Hg.): *Exzentrische Räume. Festschrift für Carlos Rincón*. Verlag Hans-Dieter Heinz, Stuttgart 2000. ISBN 3-88099-678-4. S. 209–228.
Robert Themptander

**Oscar Robert Themptander** (født 14. februar 1844 i Stockholm, død 30. januar 1897 i Stockholm) var en svensk embetsmann og politiker som var Sveriges statsminister mai 1884 til februar 1988. Han omtales som liberalt innstilt. Han er en av yngste svenske statsminister 40 år og 3 måneder gammel ved innsettelse.

## Referanser
Gustaf Åkerhielm

**Johan Gustaf Nils Samuel Åkerhielm af Margaretelund** (1833–1900) var en svensk politiker, han var Sveriges statsminister 1889–91.

## Referanser


## Eksterne lenker
*
VOKKS

**VOKKS** (Vestoppland kommunale kraftselskap) er et kraftselskap som eies av Etnedal (33,3&nbsp;%) og Nordre land kommuner (66,7&nbsp;%). Selskapet har kontor på Dokka i Nordre Land. VOKKS Kraft AS eier og driver flere småkraftverk i Åvellavassdraget, Fallselva, Hunnselva og Stokkelva.

## Historie
I 1924 sto Åvella kraftverk ferdig.

### Kraftverkene
*Høgfallet kraftverk
*Vestbakken kraftverk
*Breiskallen kraftverk
*Åmot kraftverk
*Brufoss kraftverk
*Skrankefoss kraftverk (ute av drift fra og med 2009)
*Åvella kraftverk
Linderuddammen hadde vært inntaksdamm for Skrankefoss kraftverk. Høsten 2007 startet byggingen av Fall kraftverk, som skulle utnytte et fall på 238 meter fra Linderuddammen til Randsfjorden. Fall kraftverk ligger i Fallselva i Drammensvassdraget, og ble bygget for å avløse Skrankefoss kraftverk fra tidlig i 2009.

### Vannmagasiner

* Trevatna
* Akksjøen
* Einafjorden

## Referanser


## Eksterne lenker
*VOKKS AS
*NVE
Carl Johan Thyselius

**Carl Johan Thyselius** (født 8. juni 1811 i Österhaninge, Södermanlands län, Sverige, død 11. januar 1891) var en svensk politiker og Sveriges statsminister fra 1883 til 1884.

## Referanser
Cheltenham Town FC

**Cheltenham Town Football Club** er en engelsk fotballklubb. Klubben ble stiftet i 1892, og kvalifiserte seg til The Football League i 1999. «The Robins», som er kallenavnet til Cheltenham Town, spiller hjemmekampene sine på Whaddon Road i Cheltenham. Byen Cheltenham ligger i den engelske regionen Sørvest-England.

## Meritter
* **[[FA Trophy]] (1):** 1998
* **[[Conference National|Conference National/National League]] (2)**: 1998/1999, 2015/2016
* **[[Southern League]] (1)**: 1985.
* **[[Southern League, Midland Division]] (1)**: 1983.
* Beste ligaresultat: Nr 17 i Football League One i 2006/2007.
* Beste resultat i FA-Cupen: 5. runde i 2001/2002.
* Beste resultat i Ligacupen: 2. runde i 2002/2003 og 2005/2006.

## Referanser


## Eksterne lenker
* 
*  Klubbens offisielle hjemmeside 
*  Oversikt over klubbens resultater i liga og cup 
*  Side om klubben fra BBC Online
Arvid Posse

**Arvid Rutger Fredriksson Posse** (1820–1901) var en svensk politiker som var Sveriges statsminister fra 1880 til 1883.

## Referanser
Pretties for You

***Pretties for You*** er et album av Alice Cooper, sluppet 1969. Dette var bandets debutalbum, et album som aldri slo gjennom.

## Sporliste
#«Titanic Overture» – 1:12   	  
#«10 Minutes Before the Worm» – 1:39   	  
#«Sing Low, Sweet Cheerio» – 5:42   	  
#«Today Mueller» – 1:48   	  
#«Living» – 3:12   	  
#«Fields of Regret» – 5:44   	  
#«No Longer Umpire» – 2:02   	  
#«Levity Ball» (live at the Cheetah) – 4:39   	  
#«B.B. on Mars» – 1:17   	  
#«Reflected» – 3:17   	  
#«Apple Bush» – 3:08   	  
#«Earwigs to Eternity» – 1:19   	  
#«Changing Arranging» – 3:03

## Eksterne lenker
*
Asbjørn Krokstad

**Asbjørn Krokstad** (født 21. mai 1931 i Verdal, død 31. juli 2017 i Trondheim) var en norsk vitenskapsmann, kjent for sine bidrag innen akustikk.  Han var også en anerkjent dirigent og musiker (trombone, kontrabass og cello). 

Han var utdannet i svakstrøm ved Norges teknisk-naturvitenskapelige universitet (NTNU) (1953–1957), var stipendiat ved Kungliga Tekniska högskolan, dr.ing. ved NTNU (1964), arbeidet ved Tandbergs Radiofabrikk (1968–1970), før han ble professor i akustikk ved Institutt for teleteknikk ved NTNU (1970–2017).  Krokstad arbeidet hovedsakelig med romakustikk, musikkinstrumenter, elektroakustikk, hørsel og høreapparater og ledet akustikk-komiteen for Grieghallen i Bergen.

Krokstad ble tidlig med i «Hallems trio» i heimbygda, samt diverse brassband, før han begynte ved Trondheim Musikkskole (1952) og  ble aktiv i Trondheim Symfoniorkester på kontrabass (1953–59).  Senere fikk han dirigentdebut med det samme (1958), samt deltok i Bodega Band. Krokstad ble utnevnt til kommandør av Polyhymnia for hans fortjenester for Studentersamfundets Orkester. Han utga dessuten boken *Å dirigere korps, kor og orkester* (1963) og har også dirigert for Trøndelag Teater i perioder.

## Familie
Han var onkel til trommeslager Steinar Krokstad.

## Referanser


## Eksterne lenker

 finnes ved NTNU Universitetsbiblioteket 
* Asbjørn Krokstads privatarkiv finnes ved NTNU Universitetsbiblioteket